IPARIACAROGUETI 
AAPANI IRIOSHI 



Ipeacaaguetacarogueti Aapani 
Irioshi maasanopae 

Ipariacarogueti 1. 1 — 2. 3 

I 1 Paesatoniqui iroaquera- 
gueti iparianacarogueti- 
queate Aapani Irioshi ipea- 
caaguetacarogueti maasano- 
pae, iroquetiqueate ipeacaaca- 
quea inquite, quepatsi. 2 Ora- 
ticaquea quepatsi teequea 
onetsanatempaji. Cajaraguite- 
vaetaquequea teequea aparo 
onchoocatimatejiqueate, aisa 
opitsecamajataquequea maa- 
sano, oquirisanquijaavaetana- 
que jmm, arejevaetacaro maa- 
sano. Iriraquea Ishire Aapani 
Irioshi ariquea ichoocaque- 
quea jenoquija iquempejitaco- 
taqueroqueate quirisanquijaa- 
tatsica. 

3 Ariquea icantiquea Aa- 
pani Irioshi: "jOntsiren- 
quempaja!" Ariqueate oco- 
tanacaquea otsirencanaca. 
4 Ariquea yamenavaquero- 
quea cameetsaguitevaeque- 
queate, yoashitsitaroquea pi- 
tsecari. 5 Oraticaquea tsiren- 
cananquitsica icanqueroque- 
ate "savincaguiteri". Oratica- 
quea pitsecanquitsica ican- 
queroqueate "pitsecari". Jac 



oteroncapojaca aparo savin- 
caguiteri. 

6 Iroompaquea icantiquea: 
"Ogajenocanaquempaja mara- 
rosecantanquitsica onchooca- 
queniji ojatanquitsineca jeno- 
qui mararoqui aisa isaviqui, 
oncajaraguitequequea nigan- 
qui". Iroompaquea ariquea 
ocotanaca oquejetanaca. 7 Iga- 
jenoquitsitaroquea mararose- 
cantanquitsica, ochoocagaran- 
quequea oja isaviqui, otsipa 
ochoocaquequea jenoqui. 
8 Oraticaquea cajaraguitetan- 
quitsica icanqueroqueate ca- 
jaraguiteri. Jac oteroncapoja- 
ca mavite savincaguiteri. 

9 Ariquea icantiquea aisa: 
" Omponchaquij aaguetana- 
quempaja choocaguetanqui- 
tsica isavi cameetsanijite on- 
chaquirejanaquequea orogui- 
tetanaquempaniji". Ariquea 
ocotanacaquea oquejetanaca. 
i°Oraticaquea oroguitetanqui- 
tsica icanqueroquea "quepa- 
tsi". Oraticaquea oja conojaa- 
guetanquitsica icanqueroque- 
ate "inirojani quentijani 
jmm". Ariquea yamenaquero- 
quea cameetsavaequequea 
maasanopae. 

11 Iroompa icantiquea: "On- 
tsoroaguetanaqueja quepatsi- 
qui maasanopae, ontsoroague- 
tanaquequea choocaguetanqui- 
tsineca oitsoquipae aisa choo- 
caguetanquitsineca osovena- 
pae. Maasanoqueacantashitati- 
aguetanquitsineca onchooca- 
quequea ashi roatimpa oitsoqui 
tsoroaguetatsineca". Iroompa- 
quea ariquea oquejetanaca. 

12 Otsoroaguetanaquequeate 
maasanopae. Otsoroaguetana- 
quequea choocaguetanquitsica 
oitsoquipae aisa choocaguetan- 
quitsica osovenapae. Maasano- 
quea cantashitatiaguetanquitsi- 
ca choocaquea ashipae roatim- 
pa oitsoqui tsoroaguetatsineca. 
Yamenavaqueroquea Aapani 
Irioshi cameetsavaequequea. 

13 Jac oteroncapojaca 3 savinca- 
guiteri. 

14-15 Ariquea icanti: "In- 
choocaguetaqueja jenoqui in- 
quitequitica tsirencaguiteta- 
cotantanquitsineca cameetsa- 
nijite oashiquempaqueate sa- 
vincaguiteri aisa pitsecari, 
iriotaque intsatantajiquempa- 
rocaquea savincaguiteripae, 
ajagantsinipae, maasanopae". 
Iroompaquea ariquea oqueje- 
tanaca. 16 Ipeacaacariqueate 
mavite tsirencaguitetacotan- 
tanquitsineca iririjeguipae. 
Iriraquea iririjeguimajatan- 
quitsineca manaquea intsiren- 
caguitetacotantaquequeate sa- 
vincaguiteriqui. Iriraquea tee- 
ca iririjeguimajateji mana- 



quea inquitaseteroquea pitse- 
cari. Aisa ipeacaaguetacari- 
queate impoquiropae. 
17-18 Ichoocatacaaguetaqueri- 
queate jenoqui inquitequi ca- 
meetsanijite irisavincaguiteta- 
cotaqueroqueate quepatsi sa- 
vincaguiteriqui, itsipaquea in- 
quitaseteroquea pitsecari, itsi- 
papae inquitamiriaquitequea, 
aisa cameetsanijite oashitana- 
quempanijite savincaguiteri, 
pitsecari. Ariquea yamena- 
guetaqueri cameetsavaegueta- 
quequea. u> Jac oteroncapoja- 
ca 4 savincaguiteri. 

20 Ariquea icanque: "In- 
choocaguetanaqueja ojaaqui- 
paequi taacaca ipajitapae pa- 
macaviripae, itsipapae ojaa- 
quitica. Aisa inchoocagueta- 
naqueja araguetatsica jeno- 
qui". Iroompaquea ariquea 
oquejetanaca. 21 Ipeacaagueta- 
cari iririjeguipaequea chooca- 
tantaguecaroca inirojani 
quentijani aisa taaca ipajita- 
pae ojaaquitica aisa taaca ipa- 
jitapae araguetatsica. Ari- 
quea yamenaqueriqueate ca- 
meetsavaequequea. 2 2Ishine- 
ventaguecariqueate icantaji- 
guiri: "Pishequiamajatana- 
queja pintsitacajatanaquempa- 
roqueate inirojani quentijani, 
pimpeviricajaviojianaquem- 
paja. Ariquea inquejetaquem- 
paquea araguetatsica irishe- 
quiamajatanaquequeate que- 
patsiqui". 23j ac oteroncapoja- 
ca 5 savincaguiteri. 

24Ariquea icantanaque- pae: canaaguetatsica iviraji- 

quea Aapani Irioshi: "In- guetaca, canaaguetatsica to- 

choocaguetanaqueja quepa- mirishipaequitica, soaanca- 

tsiqui taaca ipajitapae canaa- guetatsica, maasanopae. Ari- 

guetatsica irivirajiguequem- quea yamenaqueri cameetsa- 

paca, soaancaguetatsica, jeri vaequequea. 
aisa canaaguetatsica tomiri- 2*Iroompaquea icanti: 

shipaequitica". Ariquea "Imaica iintsija ampeaca- 

oquejetanacaquea. 25Ipeacaa- guempari caquinte, anquem- 

guetacariqueate maasano- petaquempariquea aatimpa, 

inquejevetacaji. Iranaajiaque- 
riqueate maasano ojaaquiti- 
ca, araguetatsica, canaagueta- 
tsica ivirajiguetacaca, aisa to- 
mirishipaequitica, Iranaajia- 
queriqueate aisa soaancague- 
tatsica quepatsiqui". 
27 Ariquea ipeacaacariquea 
Aapani Irioshi caquinte 
quejevetacari iriatimpa. 
Iquempevetacariqueate iri- 
atimpa ipeacaacarigueti. 
Ipeacaacariqueate shiram- 
pari aisa manquigarentsi. 
28 Ishineventajiacariqueate 
icanque: 
" Pir ij anintaj ianaquempaj a 
irishequiamajatanaque- 
queate pinchoviquijiana- 
queca. 
Pintsitacaguitej aj ianaquem- 
paroqueate quepatsi, pa- 
gavejajianaqueroja maa- 
sano choocaguetanquitsi- 
ca quepatsiqui. 
Panaajiaqueriqueate aisa 
ojaaquitica, aragueta- 
tsica, canaaguetatsica, 
soaancaguetatsica, 
maasano". 
29 Ariquea icantajiguiri: 
"Imaicaquea nojocaquempiro 
maasanopae tsoroaguetatsica 
quepatsiqui oitsoquipaetanan- 
quitsineca, jero aisa inchato- 
pae sovenaguetananquitsine- 
ca, irootaquequea pishecata- 
vaquempaca. 30 Cotanquitsi- 
quea maasano canaaguetatsi- 



ca choocaguetanquitsica to- 
mirishiqtii, soaancaguetatsi- 
ca, araguetatsica mbriaquea 
nojocajiaqueneriqueate cata- 
ropae aisa ovanapae, iroota- 
quequea irishecajiaquempaca 
iriatimpavio". Iro^mpaquea 
ariquea oquejetanaca. 

31 Ariqueate yamenague- 
queroqueate maasanopae ipe- 
acaaguetacaca, caiheetsavae- 
quequea. Jac oteroncapojaca 
6 savincaguiteri. 

2 1 Ariquea oteroncantague- 
tanacaca inquite, quepa- 
tsi aisa maasanopae chooca- 
tantaguetacaroca. 

2 Iriraquea Aapani Irioshi 
imagorejantacaroqueate sa- 
vincaguiteri 7, irooriji iteron- 
caguetaquero maasanopae 
ipeacaaguecaca. 3 Ariquea 
ishinevencaroqueate oratica 
savincaguiteri icanquequea 
irishineventamajajiquemparo- 
ja, iroguentitarite isavinca- 
guiterite imagorejantantaca- 
ca ipeacaaguetacarogueti 
maasanopae. 

Quero icotaquerini Aapani 
Irioshi caquinte 
ipeacaacarigueti 

Ipariacarogueti 2.4-25 

4 Jeroquea imaica otionca- 
cotantajaca quero icoqueroni 
Yave Irioshi + ipeacaagueca- 
rogueti inquite, quepatsi. 



+2.4 Iguenquetsatsarequi evereovio iriraqueate Aapani Irioshi ican- 
ta aisa YHWH. Ancanquequea Yave. Ipitsocajitaquerogueti quimaja- 



5 Iroaqueragueti ipeacaaca- 
rogueti quepatsi teequea 
onchoocagueteji inchatopae, 
tee onchoocateji tojaripae, 
teequea onchoocatimateji- 
quea tsoroantaguetemparone- 
ca> tequerotanica intejeroni- 
ca incani, aisa tequerotanica- 
te inchoocateji caquinte ne- 
tsanaguetavajeroneca. 6 Ma- 
naquea osotoajencatanaque 
ojenca quepatsiqui, iroota- 
que tsineavaquero maasano 
quepatsi. 7 Ariquea iriraquea 
Yave Irioshi yaaquequea 
quepatsivane ipeacaacari- 
quea irira caquinte, itason- 
quitsitariquea ishampitequi 
soc, ari yanijanaque ichoo- 
catantanacaca. 

8 Ariquea inetsanaquero- 
queate Yave Irioshi panqui- 
rentsipae araniqui isotogui- 
gueti catsirincaiteri. Oratica- 
quea panquirentsipae icanta- 
jitiroquea Erene. Ariquea 
ocaniqui ichoocatacaaqueri 
caquinte ipeacaacaca, iriota- 
que pajitanquitsica Arai.+ 
^Antaniquiqueate panquiren- 
tsipaequi itsoroacaaguetaque- 
roqueate taaca opajitapae ca- 
meetsaguetanquitsica, ocono- 
acaroquea choocaguetanqui- 
tsica osovena ishecajitaca- 
ca. Ariquea niganqui 

ochoocaque aisa inchato ani- 
jacaantantatsica, chooca- 
quea otsipa choocatatsica 
osovena irishecajitaquempa- 
rogueti intsajitanaqueroquea 
cameetsaguetatsica aisa co- 
vaeguisherentsi. 

i<>Oquenantapojacaro Ere- 
ne ojajaqui rencacotaquero- 
ca, onatojatanacaquea ari- 
quea otsegotsegoajaitanaca- 
quea ocarataque 4. u Aparo- 
quea ocantaquea Pishoni, 
ocantajatanacaquea otipitipia- 
jatanacaquea oquenajatanta- 
nacaro maasano quepatsiqui 
icantajitica Avira ochooca- 
quegueti cavoreaguetatsica 
oro. * 2 Oratica oro irooquea 
cameetsamajatatsica. Chooca- 
quea aisa pirisaatsica poncaa- 
tsica, jero aisa quenashiviro- 
ri icantajitica oonise. 13 Otsi- 
paquea ojajaqui ocanta Guio- 
ni, otipitipiajatanacaquea 
ocantajatanacaquea quepatsi- 
qui icantajitica Coshiqui, 
oquenajatantanacaro maasa- 
no. 14 Otsipaquea ocantaquea 
Tiiguirishi. Iroguenti cantaja- 
tananquitsica oquempejitigue- 
ti ocaratapojaquegueti quepa- 
tsi icantajitica Ashiria iroo- 
shipojaquegueti isotoguigueti 
catsirincaiteri. Otsipa ojaja- 
qui ocantaquea Eoperateshi. 



reritsaqui iconoagarantaca icanqueriquea Jehovd, itsipavio lcanque- 

ri Yave. 
+2.8 Oraquea iguenquetsatsarequi evereovio Aral (Adam) oncanta- 
quequeate "caquinte". Aisa oquejevetacaro incanquegueti "quepa- 
tsi", icanquerotari adamah. 

15 Ariquea ichoocatacaa- 
queri irira Arai Erenequi ca- 
meetsaniji irinetsanaguetava- 
quero aisa iramenaguetava- 
queroquea. 16 ~ 17 Icanqueri- 
quea: 

— Cameetsataque pisheca- 
guetavaquemparo osovena- 
pae maasano panquirentsi- 
pae, jeroquea ocatica apatiro- 
ti aatoquea pishecatimataro- 
tsi. Arigueti pishecataquem- 
paro pintsatanaqueroquea 
quero cameetsatatsica aisa 
querocaca covaeguisherentsi. 
Arigueti pishecataquemparo 
arimajaquea pimetojanaje. 

18 Ariquea icanti Yave Irio- 
shi: 

— Teequeate oncameetsate- 
ji inchoocaquegueti apaniro 
irira shirampari. Nompeacaa- 
queneriqueate quempequem- 
parineca iriatimpa intsipata- 
quempaca amiquerineca. 

19 Ariquea yamaqueneri- 
quea maasano ipeacaagueta- 
caca, canaaguetatsica tomiri- 
shipaequitica aisa maasano 
araguetatsica. Iriatimpajia ai- 
sa iroguenti ipeacaantacari 
quepatsivane. Ariquea yama- 
guetaqueneriquea cameetsani- 
jite impajitaqueri apaniropae. 
Ariquea querocagueti ipajita- 
queri ari ocotaca irootaque 
ipajitaca. 20 Ipajiguequeri- 

quea maasano ivirajiguetaca, 
maasano araguetatsica, maa- 
sano canaaguetatsica tomiri- 
shipaequitica, cotanquitsi- 
quea teequea inchoocateji 
apatiroti quempequemparine- 
ca iriatimpa intsipataquempa- 
ca amitacotaquerineca. 21 Ari- 
quea itineoquimajatsitariquea 
Yave Irioshi, yaaqueneriquea 
imerequitonquiqui apatonqui- 
ro, ari yavirajiro. 22 Oraquea 
imerequitonqui irootaque- 
quea ipeacaantacaro manqui- 
garentsi, yojocaqueneriquea. 
23 Ariquea yamenaquerogueti 
Arai icantiquea. 

"Jerosa imaica ocatica que- 
napojanaca notonquiqui, no- 
tsinoqui, irootaque quejema- 
jaquenaca. Imaicaquea on- 
canquempa 'manquigarentsi', 
oquenantapojacaritari shiram- 
pariqui". + 

24 Irootaquequea imaica 
shirampari intsinampireja- 
naqueriqueate iraapanite 
aisa iriinanite, quisho iroa- 
majaquero imanquigare, apa- 
natoroquea incantanajempa. 
Ariquea iroaqueraguetiquea 
tequeratagueti irimanquiga- 
temparoji mavite icarajiave- 
taca, ariquea imanquigacaro- 
gueti ariqueate icojianaca 
tee irimavitetajempaji, 
quempetanajaqueate apanato- 



+2.23 Oraquea iguenquetsatsarequi evereovio jero ish oncanque shi- 
rampari, oratica ishah oncanquequea "manquigarentsi". Anquema- 
querogueti ishah manaquea oquejevecaro ish, irootaquequea 
icantantajitacaroca ishah. 



11 

ronica icantaja. 25 Iriraquea 
shirampari aisa imanquigare 
icajaratsinojiaque, cotanqui- 
tsiquea teequea impashiven- 
tajiguempaji. 

Arai, imanquigare tee 

inquemisantamajateriji 

Aapani Irioshi 

Ipariacarogueti 3.1-24 

3 1 Iriraquea camaarini caa- 
viji itsatamampeaca ya- 
matavijantigueti yanaague- 
queriqueate maasanopae ca- 
naaguetatsica tomirishipae- 
quitica ipeacaaguecaca Yave 
Irioshi, jeroquea icantantaca- 
rocaquea manquigarentsi: 

— ^Arimajampa icantajia- 
quempiqueate Irioshi: 'Aato- 
ja pishecatimataro oratica 
panquirentsipae ' ? 
2-3 0cantiriquea: 
— Cameetsataque nosheca- 
guequemparo maasano, iro- 
guentiquea oratica choocatan- 
quitsica niganquitica iroo- 
quea aatoquea noshecataro- 
tsi, icantaquetarite Aapani 
Irioshi: 'Aatoquea pishecati- 
mataro, aisa aatoquea picha- 
gatimatiro. Arigueti pisheca- 
taquemparo manaqueate pi- 
metojanaque'. 

^Cotanquitsiquea icantiro- 
quea: 

— Aato pimetojitsi, 5 itsa- 
taquetarite Irioshi pishecaji- 
aquemparoguetiquea mana- 

queate pints amajajianaque- 
quea aviatimpavio queroca 
cameetsatatsica, queroca co- 
vaeguisherentsi, ariquea pin- 
quejejianaquempariqueate 
iriatimpa. 

6 Ariquea opitsocanaca- 
quea amenitaro osovena ca- 
meetsasovenavaetaque, onin- 
quequea oshecataquemparo, 
aisa oninquequea ontsatanta- 
naquempaca. Ariquea oshire- 
jaquero oshecatsitaro, ojoca- 
queneriquea aisa manquiga- 
taroca, yaavaquero ishecatsi- 
tavacaro iriatimpa. 7 Ari- 
quea icojianacaqueate itsaji- 
apojaquero manasacanica 
icajaratsinojiaque, ariquea 
yavotashijiaca igueravana- 
qui + irooquea ishipitaca. 

8 Ariquea intsaparoncagui- 
tetanaquegueti ocantapojaque 
jeoc jeoc iquemajiavaqueri- 
quea Yave Irioshi yanijigue- 
quegueti antaniqui panquiren- 
tsishiqui, ariquea icojianaca- 
queate ishiashiaitanacaquea 
itsititapitsajiacariquea pan- 
quirentsipaequi. ^Cotanquitsi 
irira Yave Irioshi icajemaque- 
riquea icantiriquea: 

— ^Querocate pichooca- 

queni? 

io Iriatimpa icantiriqueate: 
— Noquemavaquempigueti- 
quea piquenanaquegueti pan- 
quirentsishiqui notsaroana- 
quequeate, namenacatarite 



+3.7 Ora icantajitica iguera iroguenti inchato panquirentsi. Chooca 
osovena, icantajitiro igo (irira quimajareri itioncaquero higo). 

manaquea nocajaratsinojiana- 
que intati notsititapitsatanta- 
naquempica. 

n Iriatimpa icantiriquea: 
— ^Taaquea tsatacaagajoi- 
taquempiro cajaratsinovae- 
quempi? ^Ariqueate pisheca- 
tacaro oratica panquirentsi 
nocantavequempica aatojate 
pishecatarotsija? 
12 Icantiquea: 

—Oratica manquigarentsi 
pojocaquenaca pitsipatacaan- 
taquenaca ojocaquenaroquea 
oratica osovena, ariquea no- 
shecatavacaro. 

13 Iroompaquea Yave Irio- 
shi icantiroquea iroatimpa: 

— ^Taaquea opajita pique- 
jetancaroca? 
Ocantiquea: 

— Iriguentitarite amatavija- 
quenaquea camaarini noshe- 
catancaroca. 

14 Ariquea icantiri camaari- 
ni: "Piquejetaqueroguetiquea 
imaica, 

Noncatsimatimenquempi- 
roquea, aatoquea piqueje- 
tajaritsi maasanopae ca- 
naaguetatsica, 
aisa aatoquea piquejetajari- 
tsi itsipavio tomirishipae- 
quitica. 
Manaquea pisoaancagui- 

tempani pineguiqui, 
aisa manaquea pincogui- 
tempaniqueate pisheca- 
guitemparoni quepatsi- 
vane. 
15 Imaicaquea pincatsimatero- 
quea manquigarentsi, 

ariquea onquejetaquempa 
iroatimpa oncatsimatsi- 
tempiquea aviatimpa. 

Ariquea inquejejianaquem- 
pa pinchoviquivetana- 
quempaca aisa onchovi- 
quivetanaquempaca iroa- 
timpa 

incatsimatavacaajiaquem- 
paquea. 

Iriraqueate onchoviquivae- 
tanaqueca incanquempi- 
quea tyaquic merac pi- 
tyantyaqui, 

aviatimpaquea pantsiquitsi- 
vetempariquea ichona- 
guitiqui". 

16 Oraqueate manquigaren- 
tsi icantiroquea: 

"Imaicaquea nantsipetacaa- 
majataquempiqueate in- 
choocaquegueti pirijani- 
te. 

Ariquea pantsipevaetana- 
quempaqueate pivoaco- 
quegueti oncatsivaetaque, 

Cotanquitsiquea pincanta- 
coguitempani pininqueri 
pimanquigare 

aisa iriguentiquea pinque- 
misante manquigatimpi- 
ca, irioqueate ashinquem- 
pinequea aviatimpa". 

17 Iriatimpaquea shirampa- 
ri icantiriquea: "Piquemisan- 
tavaquerotari incajaranquiti- 
ca pimanquigare, pishecataca- 
rotarite osovena nocantave- 
quempicaquea aatoja pisheca- 
tarotsi, 

Imaicaquea aato ocamee- 
tsamajataji quepatsi, 

aviatimpaquea piquejeta- 
caanquerotarite. 
Imaicaquea pimpomeren- 
tsiventajemparoquea pi- 
sheca, 
pincoguitempani pishiaco- 
guiteroni. 
18 Ontsoroaguetanaque tseji- 
guetatsica aisa poronque- 
toguetatsica 
aisa iroguenti pishecague- 
quempaca tsoroaguetatsi- 
ca tomirishiqui. 
19 Pimasavivenqueroquea pi- 
sheca 
arejevaetapojajemparo pi- 

metoj antanaj empac a 
pimpeantanajempaca que- 

patsi, 
irootaquetarite nopeacaan- 

taquempica. 
Quepatsitarite picanca, 
pimpeanajempaquea quepa- 

tsi". 
20Iriraqueate Arai ipajita- 
queroquea irimanquigare 
Eva + irooqueate choviquijia- 
querica maasano anijanquitsi- 
neca. 21 Iriraqueate Yave Irio- 
shi yaaquequea itaroqui ca- 
naatsica ipeacaacanari iitsaa- 
re iquitsaatacaca. 

22Ariquea icantiquea: 
"Imaicaquea iriraquea ca- 
quinte iquejetanacaji aatim- 
pa, itsaquerotari cameetsata- 

tsica aisa covaeguisherentsi. 
Imaicaquea inchiquiojitsitaja 
yaguirotsi aisa oratica osove- 
na anijacaantantatsica, ishe- 
catarotsi, irishecataquemparo- 
gueti incoguitempani iranija- 
guiteni". 

23 Irootaquequea yoguisoto- 
antacarica panquirentsishiqui 
icantajitica Erene inchaquita- 
quequea incatsiquetaqueniji 
quepatsiqui ipeacaantajitaca- 
rica. 24 Ariquea yoguishiaque- 
rigueti ichoocatacaitsitari- 
quea irira querovepae+ inti- 
caacojiaqueroqueate inchato 
anijacaantantatsica. Ariquea 
ichoocatacaajiaqueriquea on- 
taniqui ocaratapojigueti pan- 
quirentsishi isotoguigueti ca- 
tsirincaiteri. Aisa yoaquero- 
quea cotsiro antaniqui tamo- 
recatsantsamenivaetaqueque- 
ate, ocancaniquea ojamenita- 
pinitaque aatonijite querica- 
ca yoimatitsi oraniqui. 



+3,20 Iguenquetsatsarequi evereovio icanquegueti Eva oquejeveca- 

roquea icanquegueti "anijagantsi". 
+3.24 Iguenquetsatsarequi evereovio icanqueri kerub, ancanquen- 

quea aatimpa "querove". Irioquea ticaguiroca oganejencaguitetapo- 

jacagueti ichoocatigueti Aapani Irioshi. 



